في البدايه ممكن ناخد مثال عادي يعني مثلا لو عندي شخص فكل شخص او الانسان عمتا بيكون عندنا اجزاء مشتركه بينا حتي لو اختلفت اشكالها يعني مثلا كلنا عندنا ايد ورجل وعين وهكذا بس مش كلهم نفس الطول والحجم واللون

فمثلا الشكل العام هو الانسان وممكن نصنف الانسان دا لعمر يعني مثلا يكون اطفال ومراهقين و كبار وممكن نصنفهم علي حسب اللون او علي حسب الجنس او علي اساس المنشأ  
كل دي تصنفيات مختلفه لنفس الحاجه   
  
طيب المقدمه دي كانت عباره عن شرح ال class وال object

ال **class** عباره عن **template or blueprint** لحاجه معينه ودا معناه انه بيكون فيه الاشياء المشتركه بين حاجه معينه   
وكل كلاس بيكون فيه attributes and methods or functions

**Attributes**  عباره عن الصفات اللي موجوده جوا الكلاس ، يعني لو رجعنا لمثال الانسان فال attributes بتاعته هي اسمه و سنه و عنوانه وموبايله وهكذا   
اما ال **methods** بتاعته هيكون انه بيمشي وبياكل وبيتكلم فدي عباره عن عمليات معينه هو بيعملها

ال **object** بقي هو عباره عن نسخه من الكلاس بس مش لازم يكون فيها كل الحاجات اللي في الكلاس وممكن يكون فيها نفس الحاجات بس متعدل عليها   
وبردو لو رجعنا لمثال الانسان فاحنا مثلا قولنا ان الشئ الاساسي عندي هو الانسان بس ممكن يكون عندي كذا نسخه منه ونسخه هنا اقصد بيها شكل من اشكاله يعني ممكن يكون عندي طفل بس هو في نفس الوقت انسان وممكن يكون عندي مراهق بس في نفس الوقت هو برو انسان   
وال object اكيد طبعا بما انه نسخه منه فهيبقي عنده نفس ال method و ال attributes اللي عند الكلاس

**الفرق بينهم بقي ان ممكن يكون عندي كلاس من غير object لكن مينفعش العكس ، يعني مينفعش اخد object من كلاس مش موجود**